# בית צידה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בית צידה הנמצאת בבקעת בית צידה בצפון-מזרחה של הכנרת היא השרידים של עיר עתיקה בשם זה ששכנה במקום. הבקעה קרוייה על שם העיר.

## [עריכה] היסטוריה

במאה הראשונה לפני הספירה התפתחה העיר בית צידה והפכה לעיר עיקרית באזור. קודם לכן הייתה העיר כפר דייגים קטן, אולם בשנת 30 לספירה החליט פיליפוס בנו של הורדוס (אשר הפך לשליט האזור בשנת 4 לפנה"ס, עם מותו של הורדוס) להקים באזור עיר גדולה, בנוסף על העיר קיסיריה פניאס שהקים צפונית יותר. פיליפוס העניק לעיר זכויות של פוליס, ביצר את העיר ושינה את שמה ל- "יוליאס" על שם ליוויה אשת אוגוסטוס אשר נפטרה בשנת 29 לספירה -זמן קצר קודם לכן (ולא, כפי שסבר יוסף בן מתתיהו בסיפרו שמדובר ביוליה ביתו של אוגוסטוס). לאחר בנייתה התגורר פיליפוס בעיר, ואף נפטר בה ונקבר בה. בשנת 65 (או שנת 66) לספירה נערך במקום קרב בין המורדים היהודים לחיילים הרומיים. החיילים הרומיים שירתו את המלך אגריפס השני בעוד שהמורדים היו בפיקודו של יוסף בן מתיתיהו. במהלך הקרב שקע סוסו של בן מתיתיהו בבוץ וכוחותיו הפסידו. בית צידה נהרסה במהלך הקרבות. במהלך ימי הבניים השתמשו הכפריים שבסביבת העיר בשרידי העיר כבמחצבה של אבני בזלת ובנו מאבני העיר את בתיהם.

## [עריכה] היישוב בנצרות

היישוב הינו אחד היישובים בהם חי ישו. במסגרת הניסים שנעשו במקום היה נס הלחם והדגים, אולם מאוחר יותר, משנוכח ישו כי היהודים באזור אינם הופכים לחסידיו קילל ישו את העיר. בשל הניסים שאירעו בקירבת מקום הפכו שרידי העיר לאתר עליה לרגל של צליינים נוצריים.

## [עריכה] שרידי העיר וחפירות שנערכו בהם

משרדי העיר נותר כיום תל (הנקרא בערבית: א-תל, תל משפע, תל עמריה ותל תלויה), שאורכו כ-400 מטרים, רוחבו כ- 200 מטרים וגובהו כ-25 מטרים מעל פני הכנרת (166 מטרים מתחת לפני הים).

החפירה הראשונה באזור בוצעה על ידי המכון לחקר הגולן בשנת 1987. החפרות נמשכו בשנים 1988 ו-1989. באזור בית הבק - תל המצוי בשפך הירדן אל הכנרת התגלו שרידי בניין ציבורי גדול ומספר רצפות פסיפס מהתקופה הביזנטית - אתר שככל הנראה שימש את הצליינים הנוצריים שהגיעו לאזור. בתל בית צידה התגלו בחפירות שרידים של יישוב קדום מתקופת הברונזה הקדומה (יישוב שהתקיים מסוף המאה ה-30 לפני הספירה ועד סוף המאה ה-23 לפני הספירה), יישוב מתקופת הברזל (ככל הנראה שרדי ממלת גשור) - מתקופה זו התגלה מבנה גדול וחרסים רבים, וכן שרידים מהתקופה ההלניסטית - עירו של פיליפוס. שרידים אלה כוללים מבנה ציבורי ומבנה פרטי ששטחו כ-400 מ"ר והוא כולל חצר וסביבה חדרים רבים. בעיר התגלו כלי דייג שכללו משקולות עופרת ששימשו להשקיע את רשות הדיג וכן מחט לתיקון רשתות דיג - המלמדים שעיקר כלכלת העיר התבססה על דייג בכנרת. באתר התגלו שני מטבעות כסף משנת 143 לפני הספירה וכן מטבעות ברונזה סלוקיים ומטבעות ברונזה מתקופת אלכסנדר ינאי ומטבע אחת של פיליפוס.

## [עריכה] ראו גם

רמי ערב, בית צידה, ספר הכנרת, חלק ב': חופים ואתרים בעריכת יצחקי גל, משרד הביטחון, ההוצאה לאור.

מקור: http://he.wikipedia.org../../../%D7%91/%D7%99/%D7%AA/%D7%91%D7%99%D7%AA_%D7%A6%D7%99%D7%93%D7%94.html

קטגוריות: מקומות קדושים לנצרות | כנרת | רמת הגולן

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Suomi
- Polski
- Português
- Svenska